Piesa a fost prezentată pe 21 februarie 2009 în cadrul Premiilor Echo de la Berlin. În finala Concursului Muzical Eurovision 2009 reprezentanții Germaniei au concurat pe poziția a șaptesprezecea, după Niels Brinck din Danemarca și înaintea lui Hadise din Turcia. Aceștia au obținut în total 35 de puncte, ocupând locul 20 din 25. „Miss Kiss Kiss Bang” a fost urmată în 2010 de piesa „Satellite”, interpretată de Lena Meyer-Landrut, care a câștigat ediția din Oslo.